Михаил Лермонтов
Самотен парус

Превод от руски: Ангел Попов, 2013

chitanka.info

Самотен парус се белее

в мъгливо — синьото море.

За край далечен ли копнее,

или за родни брегове?

Вълни играят, вятър свири

и мачта вие се, скрипти.

Уви! Той щастие не дири

и не към щастие лети.

Под него — блеснали лазури,

над него слънчев лъч сияй,

а той, бунтовен, търси бури,

като че в бури търси рай!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.